**ОТЧЕТ**

**за осъществената контролна дейност от РИОСВ-Пазарджик**

**за месец октомври 2024 г.**

През **м. октомври 2024 г.** експертите и специалистите на РИОСВ-Пазарджик извършиха **95** проверки в **88** обекта, от които **57** са планови и **38** извънредни. В рамките на осъществения контрол са дадени **27** предписания за отстраняване на констатирани несъответствия и предприемане на мерки. За периода са предприети действия по **11** сигнала.

През м. октомври експерти на РИОСВ-Пазарджик взеха участие в комисия за съдържанието, създаването и поддържането на КККР за обекти в общините Батак, Брацигово, Велинград, Пазарджик, Пещера и Септември, в обучение по проблемите, свързани с наводненията и запознаване с мерките в ПУРН 2022-2027 г., в комисия по заповед на директора на РДГ Пазарджик за установяване на щета върху пчелин от кафява мечка, в консултация със заинтересовани страни по програма „Подорбяване качеството на въздуха чрез модернизирана и разпознаваема национална система за мониторинг на КАВ и научно пар-тньорство (ModAIRn) по ШБПС 2019-2029 г.“, в заседание на ОбЕСУТ при Община Пазарджик, в заседание за намаляване на риска от бедствия и в заседание на комисия по чл. 17 при ОД „Земеделие“.

 **Административнонаказателна дейност**

През м. октомври за нарушения на екологичното законодателство са съставени 2 бр. АУАН и е сключено едно споразумение.

За нарушение на чл. 48, ал. 1, т. 11, във връзка с чл. 200, ал. 1, т. 2 от Закона за водите (ЗВ) е съставен АУАН на юридическо лице.

 За нарушение на чл. 48, ал. 1, във връзка с чл. 135, ал. 1, т. 1 от Закона за управление на отпадъците (ЗУО) е съставен АУАН на юридическо лице. Сключено е споразумение, с което е наложена имуществена санкция на юридическото лице в размер на 1400 лв. за нарушение на чл. 48, ал. 1 във връзка с чл. 135, ал. 1, т. 1 от Закона за управление на отпадъците (ЗУО).

През м. октомври няма наложени санкции по реда на чл. 69 от ЗООС, както и ПАМ.

Събраните суми от РИОСВ-Пазарджик по наложени глоби и санкции през м. октомври 2024 г. са в общ размер 1510.00 лева, от които няма от наложени санкции по чл. 69 от ЗООС, 1410.00 лева е събраната сума от платени глоби /имуществени санкции по НП за нарушения на екологичното законодателство и влезли в сила НП и споразумения / по транзитната сметка.

Събрани от НАП по наложени глоби и/или санкции по специалните закони –100 лв., събрани за този период.

**Акценти от извършената месечна контролна дейност**

Изпълнение на годишния план за контролна дейност за 2024 г.

Контрол за чистотата на речните корита и прилежащи територии, на републиканската и общинска пътна мрежа.

Контрол за изпълнение на условията в разрешителните за заустване на отпадъчни води от промишлени обекти в област Пазарджик, емисионен контрол на обекти, заустващи отпадъчни води в повърхостни водоприемници, проверки за правилна експлоатация на пречиствателните съоръжения.

Контрол за намаляване емисиите на замърсители в атмосферния въздух.

Контрол за изпълнение изискванията на ЗУО при извършване на дейности по третиране на отпадъци.

Контрол по спазване на изискванията за трансграничен превоз на отпадъци.

Последващ контрол за изпълнение на дадени предписания.

Проверки по сигнали и жалби на граждани.

 **По отношение на превантивния контрол е извършено:**

* контрол за спазване на режимите в защитените територии (ЗТ), определени със заповедите им за обявяване;
* спазване на законодателството (ЗБР) при осъществяване на съгласувано ИП;
* ежедневно наблюдение и контрол върху пожарната безопасност в резерватите;
* стартиране на процедури по ЗЗТ за обявяване на нов защитен обект (защитена местност);
* участие в ежегодния мониторинг на кафява мечка на територията на Западни Родопи;
* проверка на правно действие на издадени решения по оценка за съвместимост от директора на РИОСВ – Пазарджик;
* проверка на обстоятелствата, посочени в постъпили сигнали на „зелен“ телефон;
* подпомагане на други институции в сферата на природозащитното законодателство;
* упражняване на контрол върху спазването на условията, поставени в Решения по реда на Глава шеста от ЗООС, издадени от директора на РИОСВ-Пазарджик;
* проверка на поставени условия в Решение по ОС;

 **Tекущият и превантивен контрол** се извършват съгласно утвърден от министъра на околната среда и водите годишен план за контролната дейност на РИОСВ-Пазарджик за 2024 г. Извършени са планови и извънредни проверки по компоненти и фактори на околната среда, както следва:

* Проверки по прилагане разпоредбите на ЗУО - **38;**
* Проверки по Закон за водите – **12**;
* Проверки по Закон за почвите – **2**;
* Проверки по прилагане разпоредбите на ЗЧАВ - **12;**
* Проверки по прилагане на гл. 6 на ЗООС **- 4;**
* Други по ЗООС - **2**;
* Комплексни проверки на дружества без КР - **7;**
* Комплексни проверки на дружества с КР - **1**;
* Контрол по ЗБР и ЗТЗ - **17;**

 **Планови комплексни проверки на обекти без комплексно разрешително:**

* ,,Импрегнация 2000“ АД, гр. Белово. Обектът се експоатира съгласно технологичната схема за импрегниране на дървесни изделия. Проверени компоненти и фактори на околната среда - „атмосферен въздух“ и „води“. При извършената проверка не са установени несъответствия с нормативните изисквания на ЗЧАВ и на Закон за водите.
* „Гама-Еко“ ООД - площадка за събиране и съхраняване на опасни и неопасни отпадъци в гр. Пазарджик. Проверени фактори на околната среда - „отпадъци“ и “химични вещества“. При извършената проверка не се установиха несъответствия с нормативните изисквания на ЗУО и ЗВВХВС.
* „Дика - Георгиев“ ЕООД - площадка за третиране на отпадъци от ИУМПС в с. Братаница, общ. Пазарджик. Проверени фактори на околната среда - „отпадъци“ и “екологична отговорност“. Дадено е предписание по „екологична отговорност“ - за изготвяне на собствена оценка на възможните случаи за непосредствена заплаха от екологични щети и случаи на причинени екологични щети, съгласно чл. 3 от Наредба № 1 от 29.10.2008 г. за вида на превантивните и оздравителни мерки в предвидените случаи от ЗОПОЕЩ и за минималния размер на разходите за тяхното изпълнение (ДВ, бр. 96/07.11.2008 г.), с форма и съдържания съгласно Приложение №1 от Наредбата.
* „Булпол“ ООД, гр. Пазарджик. Проверка по фактори „отпадъци“ и „химични вещества“. При проверката на място се установи, че фирмата не извършва производствена и търговска дейност на адреса в гр. Пазарджик, посочен като производствена площадка за брикети и дървени въглища.
* „Бепро“ ЕАД – предприятие за производство на метални изделия, в землището на с. Сестримо, общ Белово. Проверени компоненти на околната среда - „атмосферен въздух“ и „води“. При извършената проверка не са установени несъответствия с нормативните изисквания на ЗЧАВ. Не е представена документация за монтираното локално пречиствателно съоръжение за отпадъчни води. Дадено е предписание, което е изпълнено.
* „Храбек България“ ЕООД - площадка за третиране на ОЧЦМ и др. неопасни отпадъци в гр. Пазарджик. Проверка по фактор „отпадъци“ и поставени условия в Решение №ПК-20-ПР/2020г. на директора на РИОСВ-Пазарджик. Не са констатирани нарушения. Изпълнени са поставените условия в Решение за преценяване на необходимостта от извършване на ОВОС №ПК-20-ПР/2020 г. на директора на РИОСВ-Пазарджик и в издадения документ за дейности с отпадъци.
* „Биоен-2015“ ООД - централа за производство на електро и топлоенергия чрез анаеробно разлагане на биомаса, СЖП и отпадъци в с. Капитан Димитриево, общ. Пещера. Проверени компоненти и фактори на околната среда - „атмосферен въздух“ и „отпадъци“. Не са констатирани нарушения на нормативните изисквания на ЗЧАВ. Изпълняват се условията, поставени в издадения документ за дейности с отпадъци. При проверката не са представени документи (два договора, съгласно изискванията на чл.8(1)от ЗУО и протокол за изпитване на ферментационен продукт от АЛ за трето тримесечие на 2024 г.). Дадени са две предписания. Предстои последващ контрол по документи.

 **Атмосферен въздух** – през м. октомври от експертите в направлението са извършени 12 проверки по ЗЧАВ - 5 планови и 7 извънредни. Дадени са 5 предписания. Взето е участие в 3 комплексни проверки на обекти без КР и в 2 проверки на оператори с издадено КР - .

Експертите от направлението взеха участие в консултация със заинтересовани страни по програма „Подорбяване качеството на въздуха чрез модернизирана и разпознаваема национална система за мониторинг на КАВ и научно пар-тньорство (ModAIRn) по ШБПС 2019-2029 г.“

 **По ЗЧАВ и подзаконови нормативни актове:**

 **Планови проверки**

 По Наредба Наредба № 1 от 27 юни 2005 г. за норми за допустими емисии на вредни вещества (замърсители), изпускани в атмосферата от обекти и дейности с неподвижни източници на емисии и Наредба № 7 от 21 октомври 2003 г. за норми за допустими емисии на летливи органични съединения, изпускани в околната среда, главно в атмосферния въздух в резултат на употребата на разтворители в определени инсталации, са извършени 3 проверки – на предприятие за производство на растително масло и белено слънчогледово семе, на мебелна фабрика и на цех за производство на мебели в гр. Пазарджик. При проверките на мебелна фабрика и цех за производство на мебели са дадени 2 предписания със срок за изпълнение, непопадащ в отчетния период.

 По Наредба № 1/2005 г. са извършени проверки на оризарна в с. Пищигово и на цех за производство на пелети в гр. Пазарджик. При проверката на оризарната са дадени 2 предписания. Едното е изпълнено. Срокът на второто предписание не попада в отчетния период.

 **Извънредни проверки**

 Извършен е последващ контрол на следните оператори: млекопреработвателно предприятие в с. Козарско, общ. Брацигово, асфалтова база в с. Семчиново, общ. Септември, предприятие за топене на алуминий и отливане на алуминиеви детайли и на металопресов цех в гр. Панагюрище. Дадените предписания са изпълнени. При проверката е дадено предписание на оператора на асфалтовата база в с. Семчиново, общ. Септември за представяне на дневника за извършени оросявания на площадката. Даденото предписание е изпълнено.

 Във връзка с получен сигнал за неприятна миризма от горене на пластмаси е извършена проверка в района на търговия на едро в гр. Пазарджик - срещу пекарна „Лъки“, при която не се установи изгаряне на пластмаса и неприятна миризма, както твърди сигналоподателят.

 Във връзка с получен сигнал за дим и неприятни миризми се извърши проверка на асфалтова база в с. Семчиново, общ. Септември. В близост до работещата инсталация, извън границите на производствената площадка, както и в най-близките жилищни сгради на с. Семчиново органолептично, при проверката не се установиха миризми от дейността на обекта.

 По утвърден от министъра на ОСВ график за извършване на контролни измервания на емисии от неподвижни източници се извърши контролно измерване на емисии от eдна пробоотборна точка на неподвижни източници на производствената площадка на „Биовет“ АД, гр. Пещера от РЛ Пловдив към ИАОС. Резултатите ще бъдат представени в РИОСВ-Пазарджик за извършване на оценка.

 През м. октомври в РИОСВ-Пазарджик постъпиха два доклада с резултати от извършени СПИ на промишлен шум в околната среда - от металообработващо предприятие в гр. Панагюрище и от площадка за третиране и съхранение на отпадъци в гр. Пазарджик. Представените резултати не показват превишаване на граничните стойности на еквивалентните нива на шум по границите на производствената площадка и в мястото на въздействие.

 Извършени са оценки на представени доклади с резултати от проведени СПИ на емисии на вредни вещества, изпускани в атмосферния въздух от 40 неподвижни източника (40 изпускащи устройства) на 7 производствени обекта, намиращи се в гр. Пазарджик, гр. Панагюрище, гр. Септември, с. Калугерово, общ. Лесичово и с. Ковачево, общ. Септември. Анализът на резултатите показва, че са спазени емисионните норми.

 Извършена е оценка на резултатите от представен доклад с резултати от извършени СНИ на инсталация за производство на енергия от отпадъци и биомаса в гр. Пещера за м. септември 2024 г. Анализът им показва, че са спазени емисионните норми, определени в издаденото КР на оператора.

 Утвърдени са четири точки за вземане на проби/извадки за извършване на регламентирани измервания на неподвижни източници.

 Във връзка с подадени заявления по чл. 9г, ал. 4 от ЗЧАВ от „Калуфрукт продакшън“ ООД е извършено вписване в регистъра по чл. 9г, ал. 2 от ЗЧАВ на 2 нови средногоривни инсталации и са издадени 2 удостоверения за регистрация по чл. 9г, ал. 9 от ЗЧАВ.

 Извършено е ежеседмично следене на сайтове в интернет за реклама на хладилни агенти – вещества, които нарушават озоновия слой и флуорсъдържащи парникови газове в бутилки за еднократна употреба или предлагани на по-ниски цени.

 Изготвен е доклад за състоянието на качеството на атмосферния въздух в контролираната от РИОСВ-Пазарджик територия по отношение на показател ФПЧ10 за летен период 01.04.2024 г.- 30.09.2024 г.

 **Води** – през м. октомври са извършени 12 проверки на 12 обекта, 10 от които са планови - по ЗВ и 2 са извънредни. Експертите от направлението взеха участие в 1 проверка на оператор с КР и в 2 проверки на обекти без КР - на едната бяха водещи.

 За установени нарушения на Закона за водите е съставен АУАН на „Водоснабдяване, канализация и териториален водоинженеринг“ ЕООД, гр. Велинград - за превишене на ИЕО от Заустване №1 по показател БПК5 и ХПК и от Заустване №3 по показатели БПК5, ХПК и Общ азот.

 Извършените планови проверки по Заповед РД-955/2023 г. на МОСВ са за провеждане на емисионен контрол. Взети са водни проби от „Кумруян“ООД, гр. Пазарджик и „ВиК П“ЕООД, гр. Панагюрище.За отстраняване на отклонения от технологичния режим на работа на съоръженията и предприемане на превантивни мерки са дадени 5 предписания. Едно от тях е изпълнено. За останалите предстоят проверки за изпълнението им.

 Извънредни проверки:

* По дадено предписание на ПАВЕЦ „Чаира“ за почистване на каломаслоуловител. При извършената проверка се констатира, че предписанието е изпълнено.
* По сигнал за неприятна миризма и наличие на утайки в река Елшишка при с. Априлци, общ. Пазарджик. При извършена проверка на предприятие за производство на ел. енергия от биомаса се констатира изтичане на ферментационна течност, която се зауства в дере - приток на река Елшишка. Незабавно е преустановено изпускането на ферментационна течност. Предстои последващ контрол.

 **Почви –** презм. октомври са извършени 2 планови проверки на 2 обекта и е взето участие в проверка на обект с КР.

 През отчетния период е извършен мониторинг на почвите I-во ниво-широкомащабен мониторинг - 16/16 км., 2024 г. Взети са почвени проби от пункт №140 - с. Панагюрски колонии, общ. Панагюрище. Дълбочините на взетите проби са 0-20 см. и 20-40 см., 6 броя проби в 3 повторения.

 Извършен е мониторинг на почвите II-ро ниво, 2024 г. от РЛ Пазарджик към ИАОС с участие на експерт на РИОСВ. Взети са почвени проби от пункт в гр. Панагюрище от дълбочини 0-20 см. и 20-40 см., по 8 броя проби в 4 повторения.

Експертът от направлението взе участие в комплексна проверка на обект с КР в гр. Пазарджик - предприятие за производство на оловни акумулаторни батерии. Проверено е изпълнението на Условие 13 ,,Опазване на почвите и подземните води от замърсяване“. Констатира се изпълнение на всички точки от условието в КР и спазване на разпоредбите на Закона за почвите и на Закона за опазване на земеделските земи.

 **Биологично разнообразие и НЕМ** – през м. октомври експертите и специалистите от направление БРЗТЗ извършиха 17 проверки в 12 обекта, в т.ч. 11 планови, 6 извънредни и 13 обхода. В рамките на осъществявания контрол няма дадени предписания и съставени АУАН.

Контролна дейност

 През отчетния период от специалистите подвижна паркова охрана са извършени 8 планови проверки и 13 обхода в резервати „Купена“, „Беглика“, „Дупката“ и „Мантарица“, при които не са констатирани нарушения. Извършвано е постоянно наблюдение на пожарната обстановка.

В резерват „Купена”, с цел опазване на режима на резервата от незаконна сеч, е проведена съвместна акция със служители на Зонално жандармерийско управление (ЗЖУ) Пловдив, при която не са установени нарушители.

 След постъпило уведомление за ИП е извършена проверка на имот с идентификатор 32888.124.13 по КККР на с. Исперихово, общ. Брацигово, при която не са установени природни местообитания и местообитания на видове – предмет на опазване в защитени зони „Бесапарски ридове” и „Бесапарски възвишения”.

 След поискано от МОСВ становище за целесъобразност на постъпило предложение за обявяване на нова ЗМ в землището на с. Ковачево, общ. Септември е извършена извънредна проверка на място за събиране на необходимата информация.

 Извършена е проверка на правното действие на издадени две решения по оценка за съвместимост от директора на РИОСВ-Пазарджик на Община Сърница и Община Панагюрище.

 Взето е участие в мониторинг на кафява мечка на територията на Западни Родопи в рамките на два дни. Обходени са маршрути на територията на ДЛС „Тракия“ и ДЛС „Широка поляна“. Данните са попълнени във формуляри и изпратени на ИАОС за обобщаване на резултатите.

 Извършена е съвместна проверка със служители на РДГ-Пазарджик на обект, съхраняващ ловни трофеи, за които са издадени регистрационни карти по чл. 91 от ЗБР. Не са констатирани нарушения.

 След получени сигнали на „зелен“ телефон за бедстващи защитени видове (обикновена блатна костенурка и горска ушата сова) са предприети действия, съгласно чл. 39 от Закона за биологичното разнообразие. Птицата е изпратена за лечение в спасителен център, а костенурката – освободена.

 Превантивна дейност - акценти и резултати през м. октомври:

* консултация с възложител за изготвяне на ДОСВ;
* решен е проблем с опасно за птиците ел. съоръжение, захранващо площадка "Регионално депо за неопасни отпадъци - регион Пазарджик, клетка 1 и съпътстваща инфраструктура, в землището на с. Ал. Константиново;
* след запитване от ДАНС е предоставена информация относно добива на инертни материали от речни легла в териториалния обхват на РИОСВ-Пазарджик;

 През м. октомври е осигурено ежедневно наблюдение на пожароопасната обстановка в резерватите „Купена“, „Мантарица“, „Беглика“ и „Дупката“.

 Изпратено е становище по целесъобразност до министъра на ОСВ за предложена нова защитена територия - ЗМ „Ковачевска кория“.

 През отчетния период експертите от направлението взеха участие в:

* комисия по чл. 47, ал. 1 и 2 и във връзка с чл. 81б от Наредба № РД-2-20-5 за съдържанието, създаването и поддържането на КККР за обекти в общините: Батак, Брацигово, Велинград, Пазарджик, Пещера и Септември;
* обучение по проблемите, свързани с наводненията и запознаване с мерките в ПУРН 2022-2027 г., организирано от БД ИБР;
* комисия по заповед на директора на РДГ Пазарджик за установяване на щета върху пчелин от кафява мечка.

 Във връзка с текущи процедури от експертите в направлението са изготвени: 53 писма по реда на чл. 2, ал. 2 от *Наредбата за ОС*, 9 вътрешни становища, 1 Решение по ОС и др. писма и справки.

 Постигнат ефект от контролната и превантивната дейност: предотвратяване и ограничаване на нарушения в ЗТ и ЗЗ, осигурено e ежедневно наблюдение и контрол върху екологичната и противопожарната обстановка в резерватите, решени са проблеми, свързани със защитени видове, събрана е информация за числеността на популацията на кафява мечка в Западни Родопи, аргументирано определяне на кумулативна оценка и/или въздействия в рамките на процедурата по преценка на степента на въздействие на ППП/ИП върху защитените зони от националната екологична мрежа „Натура 2000“, подпомогнати са други институции при вземане на решения в сферата на природозащитното законодателство, процедурите по постъпили преписки от граждани и институции се провеждат в регламентираните срокове и при спазване на екологичното законодателство.

**Отпадъци -** през м. октомври 2024 г. по ЗУО са извършени **38** проверки в **38** обекта, от които **17** са планови и **21** извънредни. Дадени са **10** предписания. За нарушение на чл. 48, ал. 1, във връзка с чл. 135, ал. 1, т. 1 от ЗУО е съставен АУАН на юридическо лице.

**Акценти** **в контролната дейност**: контрол за изпълнение изискванията на ЗУО и подзаконовите нормативни актове при извършване на дейности по третиране на отпадъци, последващ контрол по дадени предписания, контрол за чистотата на речните корита и прилежащи територии, на републиканската и общинска пътна мрежа, контрол по спазване на изискванията за трансграничен превоз на отпадъци, проверки по сигнали и жалби.

 **Планови проверки:**

Извършена е планова проверка във връзка с изпълнение задълженията на кмета на община Брацигово по чл. 19, ал. 3, т. 5, т. 13 и т. 14 и чл. 52, ал. 6 и от ЗУО. Не са констатирани нарушения или несъответствия.

Извършени са планови проверки на: площадки за третиране на ИУМПС, ОЧЦМ, НУБА, ИУЕЕО и други опасни и неопасни отпадъци в с. Варвара, общ. Септември, в с. Паталеница, общ. Пазарджик и в с. Калугерово, общ. Лесичово, както и на оранжерии за отглеждане на зеленчуци в с. Лесичово, общ. Лесичово и с. Сарая, общ. Пазарджик за спазване на нормативните изисквания и недопускане на нерегламентирано изгаряне на отпадъци в отоплителния сезон. За констатирани пропуски по управление на отпадъците на управителите на обектите са дадени предписания. Предстои последващ контрол. Проверена е площадка за третиране на неопасни отпадъци - инсталация за компостиране в с. Капитан Димитриево, община Пещера - изпълняват се условията, поставени в издаденото разрешение за дейности с отпадъци.

 **Извънредни проверки:**

По писмо на МОСВ за извършване на проверки на лица, които са предавали ИУГ, са проверени фирми в гр. Пещера и гр. Панагюрище. И на двете фирми са дадени предписания да се извърши класификация на отпадъците, които се образуват от дейността им.Предписанията са изпълнени.

Извършена е извънредна проверка на физическо лице в гр. Септември относно внос на гуми втора употреба във връзка с писмо на ГПУ-Гоце Делчев за извършен внос на гуми. Даденото предписание да се заплати ПТ гуми към ПУДООС е изпълнено.

Извършена е извънредна проверка на площадка за третиране на отпадъци в гр. Пазарджик във връзка с изискванията на чл. 22, ал. 4 от Наредба №1/2014 г. и Регламент(ЕО) 1013/2006. За получен отпадък не е изпратен в срок по електронната поща на РИОСВ-Пазарджик попълнен формуляр по приложение VII на Регламент(ЕО)1013/2006 от лицето, уреждащо превоза - регистриран търговец и брокер-продавач. Съставен е АУАН.

 По писмо на ОД на МВР за извършване на съвместна проверка с представители на ПИП към ОД на МВР в землищата на с. Динката и с. Щърково е извършена проверка на част от землищата. Констатирани са замърсявания с отпадъци. Дадено е предписание на кмета на община Лесичово да предприеме мерки за тяхното почистване. Предстои последващ контрол.

По подадена жалба за наличие на части и отпадъци от МПС в т.ч. омаслени части и леснозапалими материали е извършена проверка в частен имот в с. Щърково, общ. Лесичово. Констатирани са части и отпадъци от МПС, но не и омаслени части и леснозапалими материали. Дадено е предписание на собственика на имота да предприеме мерки за почистването му от отпадъци. Предстои последващ контрол.

Извършена е извънредна проверка на площадка за третиране на отпадъци в гр. Пазарджик във връзка с писмо на дирекция НКЦ в МОСВ за издаване на нотификация за внос на отпадъци.

Извършена е извънредна проверка на автосервиз в гр. Пазарджик във връзка с преустановено образуване на отпадъци и провеждане на процедура по чл. 21 на Наредба №2/2014 г. При проверката се установи, че фирмата е преустановила дейността си. На обекта няма налични отпадъци и липсват източници за образуване на такива.

Извършена е извънредна проверка на площадка за третиране на ОЧЦМ и други неопасни отпадъци в гр. Пазарджик във връзка с издадено решение за прекратяване действието на разрешение за дейности с отпадъци. Дружеството е преустановило дейност и площадката е почистена.

 Извършена е извънредна проверка на “МЛ България“ АД, гр. Пазарджик - площадка за третиране и транспортиране на болнични отпадъци, във връзка с писмо на РЗИ за унищожаване на негодни за употреба лекарства /върнати и/или неизползвани количества лекарства/ от клинично изпитване. Издадено е становище за унищожаване на негодни за употреба лекарства от клинично изпитване.

Извършени са извънредни проверки на обект в с. Злокучене, общ. Септември и на 3 обекта в гр. Пазарджик във връзка с чл.70(2) от ЗУО. Площадките отговарят на законовите изисквания и е издадено разрешение за дейности по третиране на отпадъци.

 **Последващ контрол:**

 Извършени са 2 извънредни проверки във връзка с дадени предписания на кмета на община Велинград и община Ракитово за предприемане на действия за извършване на морфологичен анализ на количествата и състава на битовите отпадъци, образувани на териоторията на общината съгласно изискванията на чл. 28 а от Наредба № 7/2013 г. за реда и начина за изчисляване и определяне размера на обезпеченията и отчисленията, изисквани при депониране на отпадъците. Констатирано е, че са предприети необходимите действия и дадените предписания са изпълнени.

 Извършен е последващ контрол на дадени предписания за почистване на замърсени с отпадъци терени в гр. Пещера, с. Росен, с. Алеко Константиново и с. Черногорово, общ. Пазарджик. При проверките се констатира, че терените са почистени от отпадъци и не е допуснато последващо замърсяване. Дадените предписания са изпълнени.

 Извършен е последващ контрол на дадено предписание на кмета на община Пещера да предприеме мерки за организиране на разделното събиране на опасни отпадъци извън обхвата на чл.13, ал. 1 от ЗУО и предаването им за оползотворяване и/или обезвреждане съгласно изискванията на чл. 19, ал. 3, т. 9 от ЗУО. Даденото предписание е изпълнено.

 **ОХВ и контрол на риска –** през м. октомври експертът от направлението извърши 2 планови проверки и взе участие в 2 комплексни проверки на оператори без комплексно разрешително (КР) и в проверка на оператор с КР.

Извършен е превантивен контрол по прилагане на изискванията на глава седма, раздел I на ЗООС и ЗЗВВХВС във връзка с 2 процедури по глава шеста от ЗООС за ИП, планове и програми.

Създадена е организация за работа на междуведомствените комисии по 157а, ал. 2 от ЗООС за проверка на предприятията с нисък рисков потенциал през месец октомври. Проведени са подготвителни срещи с членовете на комисиите за определяне на целите и обхвата на проверките.

Във връзка с годишния план за контрол на РИОСВ-Пазарджик са извършени 2 планови проверки на предприятия с нисък рисков потенциал – съвместни проверки на комисиите по чл. 157а, ал. 2 от ЗООС на:

- „Асарел-Медет“ АД, промишлена площадка, м. Асарел, гр. Панагюрище. Основната дейност на предприятието е открит добив и обогатяване на медно - пиритни руди, биохимично излужване на мед и свързаните с това търговски и инжинерингови дейности. Извършена е проверка на площадките и съоръженията в предприятието. Проверени са документи, изискващи се по закон и подзаконови нормативни актове, имащи отношение към безопасната експлоатация на обекта. При проверката на място е установено едно несъответствие с изискванията на приложимата нормативна уредба от компетентността на ДИТ-Пазарджик. Във връзка с това е дадено едно предписание.

- „Биовет“ АД, гр. Пещера. Основните дейности в предприятието са производство на фуражни добавки, хранителни добавки, фармацевтични субстанции, лекарствени средства, премикси. Извършена е проверка на площадките и производствените корпуси. Проверени са документи, изискващи се по закон и подзаконови нормативни актове, имащи отношение към безопасната експлоатация на обекта. При проверката на документите са установени две несъответствия с изискванията на приложимата нормативна уредба от компетентността на ДИТ-Пазарджик. Във връзка с това са дадени две предписания.

 **КР и екологична отговорност** – през м. октомври е извършена една планова проверка на оператор с издадено комплексно разрешително - „Елхим Искра“ АД, гр. Пазарджик - оператор на инсталация за производство на акумулаторни батерии с издадено КР № 137-Н1-И0-А1/2018г. При проверката не са констатирани несъответствия с условията в издаденото комплексно разрешително и/или с нормативната уредба по околна среда и на оператора не са давани предписания.

 Изготвени документи: уведомителни писма и заповед относно предстоящата проверка, писмо до „Огняново К“ АД за корекция и допълване на представения план за мониторинг на въздуха, съгласно условията на КР.

**Екологична отговорност –** през м. октомври е взето участие в планова комплексна проверка на оператор, попадащ в приложното поле на ЗОПОЕЩ. При проверката е констатирано следното несъответствие: не е налична собствена оценка на възможните случаи за непосредствена заплаха от екологични щети и случаи на причинени екологични щети, съгласно чл. 3 от Наредба №1 от 29.10.2008 г. за вида на превантивните и оздравителни мерки в предвидените случаи от ЗОПОЕЩ и за минималния размер на разходите за тяхното изпълнение. На оператора е дадено предписание да изготви и представи такава.

Въведени са данни в публичния регистър по ЗОПОЕЩ, съгласно Наредба за публичния регистър на операторите, които извършват дейностите по приложение №1 към чл. 3, т. 1 от ЗОПОЕЩ - въвеждане на нови оператори и изменение и/или допълнение на регистрация на вече въведени оператори по чл. 35, ал. 3 и 5 от ЗУО за добавяне на нови отпадъци и промяна на превозни средства.

**ОВОС и ЕО –** през м. октомври от експертите на направление ОВОС и ЕО са извършени 5 проверки, от които 4 планови и 1 извънредна. В рамките на осъществения контрол няма дадени предписания и не са констатирани административни нарушения.

В изпълнение на утвърдения план за контролна дейност са извършени 4 планови проверки, от които 1 комплексна проверка на обект без КР за изпълнението на поставени условия в решение за преценяване на необходимостта от извършване на ОВОС и 3 проверки относно давността на издадени Решения за преценяване на необходимостта от извършване на ОВОС. При проверките се установи, че към момента поставените условия в издаденото решение № ПК-20-ПР/2020 г. за преценяване на необходимостта от извършване на ОВОС са изпълнени и че издадените решения № ПК-39-ПР/2017 г., № ПК-40-ПР/2017 г. и № ПК-41-ПР/2017 г. за преценяване на необходимостта от извършване на ОВОС са изгубили давност.

През отчетния период е извършена 1 извънредна проверка относно давността на издадено Решение за преценяване на необходимостта от извършване на ОВОС. При проверката по документи е установено, че към момента издаденото решение № ПК-06-ПР/2006 г. за преценяване на необходимостта от извършване на ОВОС е изгубило давност.

През м. октомври в РИОСВ-Пазарджик постъпиха: 55 уведомления, по които са изготвени вътрешни становища, че ИП, планове/програми не подлежат на процедури по реда на глава шеста от ЗООС, 38 преписки за ИП и 13 преписки за планове и програми, съгласно Приложение 1 и 2 на ЗООС, 14 от които приключиха с краен акт. Издадени са: 5 решения за преценяване на необходимостта от извършване на ОВОС, с характер „да не се извършва ОВОС“, 3 решения за преценяване на необходимостта от извършване на ЕО, с характер „да не се извършва ЕО“, 1 решение за поправка на фактическа грешка, 3 решения за прекратяване на процедури по ОВОС, 2 решения за прекратяване на процедури по ЕО, 9 указания за следващи действия за провеждане на процедури по реда на глава шеста от ЗООС, от които 7 за провеждане на процедури по преценяване на ОВОС и 2 за провеждане на процедура по преценяване на ЕО, 1 становище във връзка с консултация по чл. 20 от Наредбата за ЕО на ДЕО на ОУП на община Сърница, а 27 преписки, от които 1 искане за издаване на решение по оценка на въздействието върху околната среда (ОВОС), 1 задание за обхват и съдържание на ДОВОС, 1 консултация по чл. 20 от Наредбата за ЕО на ДЕО на ОУП на община Батак, 1 искане за издаване на становище по екологична оценка на ОУП на община Сърница, 20 във връзка с процедури по преценяване на необходимостта от ОВОС и 3 във връзка с процедури по преценяване на необходимостта от извършване на ЕО, са още в срок за отговор.

Във връзка с провеждането на процедурите по ОВОС и ЕО са изпратени общо 94 писма (в т.ч. уведомителни и напомнителни писма до възложителя, за допълнителна информация, за становища от БДИБР-Пловдив, за становища от РЗИ-Пазарджик, за потвърждаване на влезли в сила административни актове, издадени от директора на РИОСВ-Пазарджик и др.).

Във връзка с подобряване координацията между институциите е взето участие в заседание на ОбЕСУТ при Община Пазарджик, в заседание за намаляване на риска от бедствия и в заседание на комисия по чл. 17 при ОД „Земеделие“.

**Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност –**

 Засилен е превантивният, текущ и последващ контрол на фирмите за третиране на отпадъци с цел предотвратяване на нерегламентирани дейности с отпадъци на територията на област Пазарджик. В резултат на упражнен контрол и дадени предписания през м. октомври са почистени замърсени с отпадъци терени в гр. Пещера, с. Росен, с. Алеко Константиново и с. Черногорово, общ. Пазарджик. При проверките се констатира, че терените са почистени от отпадъци и не е допуснато последващо замърсяване. Организирано е разделното събиране на опасни отпадъци в община Пещера извън обхвата на чл.13, ал. 1 от ЗУО и предаването им за оползотворяване и/или обезвреждане.

**Бизнеса** – Процедурите се водят в рамките на нормативните срокове. Крайните административни актове се публикуват своевременно на интернет страницата на РИОСВ-Пазарджик за уведомяване на заинтересованите лица. Чрез извършения превантивен контрол на издадените административни актове по реда на глава шеста от ЗООС се проследява реализацията на инвестиционните предложения спрямо одобрената характеристика, изпълнението на поставените условия и изпълнението на предвидените мерки в издадените решения/становища, правното действие на издадените административни актове и не се допуска експлоатацията на обекти или дейности без необходимите проведени процедури по реда на глава шеста от ЗООС.

*През м. октомври са постановени:*  5 решения за преценяване на необходимостта от извършване на ОВОС с характер „да не се извършва ОВОС“, 3 решения за преценяване на необходимостта от извършване на ЕО с характер „да не се извършва ЕО“, 1 решение за поправка на фактическа грешка 1, 3 решения за прекратяване на процедури по ОВОС, 2 решения за прекратяване на процедури по ЕО и 1 решение по ОС.

*За периода са издадени:* 1 разрешение за извършване на дейности по третиране на отпадъци на основание чл. 71, ал. 1 от ЗУО, 2 разрешения за извършване на дейности по третиране на отпадъци на основание чл. 73, ал. 4 от ЗУО, 2 решения за прекратяване действието на разрешения за дейности по третиране на отпадъци на основание чл. 72, ал. 3, т. 2, 1 РД за извършване на дейности по събиране и транспортиране на отпадъци на основание чл. 78, ал. 10 от ЗУО, 9 РД за извършване на дейности по събиране и транспортиране на отпадъци на основание чл. 79, ал. 1 от ЗУО.

**Обществеността –** през м. октомври РИОСВ-Пазарджик отговори на 2 заявления по ЗДОИ - на едно физическо и на едно юридическо лице. Заявителите получиха пълен достъп до исканата информация.

 **КОСТАДИН ГЕШЕВ,**

*Директор на РИОСВ-Пазарджик*